เจาะลึกกว่า 30 ปี “พีซแอนด์ลีฟวิ่ง” ผู้ส่งมอบวิถีแห่งความสุขใจกลางเมืองแก่ผู้อยู่อาศัย ตอบโจทย์การพักผ่อนอย่างแท้จริง
หลังผ่านมรสุมปิดประเทศ และ COVID-19 มาแล้ว ในไตรมาสสุดท้ายของปี 2564 เจ้าของธุรกิจอสังหาฯ ก็เริ่มเห็นโอกาสกอบกู้รายได้ในท้ายปี  จากปัจจัยหลายอย่างที่เอื้อให้อสังหาฯ แนวราบกลับมาเป็นที่ต้องการของตลาด อย่างไรก็ตาม ปัจจัยที่ทำให้ผู้บริโภคต้องการอสังหาฯ แนวราบเพิ่มขึ้น และกระตุ้นการซื้อแบบเรียลดีมานด์ได้ดี
6 ม.ค. 2565

เจาะลึกกว่า 30 ปี “พีซแอนด์ลีฟวิ่ง” ผู้ส่งมอบวิถีแห่งความสุขใจกลางเมืองแก่ผู้อยู่อาศัย ตอบโจทย์การพักผ่อนอย่างแท้จริง
PEACE x ลงทุนแมน
หลังผ่านมรสุมปิดประเทศ และ COVID-19 มาแล้ว ในไตรมาสสุดท้ายของปี 2564
เจ้าของธุรกิจอสังหาฯ ก็เริ่มเห็นโอกาสกอบกู้รายได้ในท้ายปี 
จากปัจจัยหลายอย่างที่เอื้อให้อสังหาฯ แนวราบกลับมาเป็นที่ต้องการของตลาด
อย่างไรก็ตาม ปัจจัยที่ทำให้ผู้บริโภคต้องการอสังหาฯ แนวราบเพิ่มขึ้น และกระตุ้นการซื้อแบบเรียลดีมานด์ได้ดี
มี 3 ปัจจัยหลักๆ คือ
1. ธนาคารแห่งชาติมีมาตรการ Loan to Value ให้คนที่ต้องการซื้อบ้านหลังที่ 2 หรือราคา 10 ล้านขึ้นไปสามารถกู้ได้โดยไม่ต้องมีเงินก้อน
2. รัฐยังมีมาตรการลดหย่อนภาษีที่ดินและลดค่าธรรมเนียมที่เกี่ยวข้องกับอสังหาฯ ทำให้ต้นทุนถูกลง และ
3. การ Work From Home เป็นเวลานานทำให้คนเริ่มมองหาที่อยู่อาศัยที่มีพื้นที่ใช้สอยเยอะและที่อยู่อาศัยที่สามารถปรับเปลี่ยนพื้นที่ภายในบ้านให้เหมาะกับการทำงานมากขึ้น
ซึ่งทั้ง 3 อย่างนี้ เป็นสาเหตุหลักที่ทำให้เศรษฐกิจในไทยมีการขยายตัว และกระตุ้นตลาดอสังหาฯ แนวราบให้กลับมาคึกคักอีกครั้ง
สำหรับบ้านของ บริษัท พีซแอนด์ลีฟวิ่ง จำกัด (มหาชน) หรือ PEACE เป็นหนึ่งในตัวเลือกที่น่าสนใจ สำหรับผู้ที่ต้องการอยู่อาศัยอย่างแท้จริง
แล้วความน่าสนใจของ PEACE อยู่ที่ตรงไหน?
ลงทุนแมนจะเล่าให้ฟัง
หลายคนอาจจะยังไม่คุ้นกับชื่อแบรนด์นี้สักเท่าไหร่ 
แต่รู้หรือไม่ว่า PEACE ได้เริ่มเข้าสู่วงการอสังหาฯ แนวราบ มาตั้งแต่ปี พ.ศ. 2532  จนถึงตอนนี้ก็เป็นระยะเวลากว่า 30 ปี
ความเก๋าเกมของแบรนด์คือ ถึงแม้จะเป็นบริษัทขนาดเล็กแต่ก็เคยผ่านประสบการณ์พัฒนาโครงการหลากหลายประเภท ตั้งแต่ทาวน์โฮมราคาหลักล้านต้น ๆ ไปจนถึงบ้านเดี่ยวพูลวิลล่าราคากว่า 30 ล้านบาท
มีการทำกำไรต่อเนื่องและมีอัตรากำไรขั้นต้นมาโดยตลอด โดยในช่วง 10 ปีที่ผ่านมา มีกำไรขั้นต้นสูงถึง 35 – 40% 
และยังมีวิธีการเลือกทำเลทองสำหรับสร้างอสังหาฯ เพื่อให้ตอบโจทย์การใช้ชีวิตของคนเมือง เน้นให้ผู้อยู่อาศัยได้รู้สึกถึงสภาพแวดล้อมของบ้านที่ร่มรื่น ผ่อนคลาย และมีความเป็นส่วนตัว ในราคาที่เหมาะสม
โดยปัจจุบันมีโครงการที่อยู่ในระหว่างขาย 7 โครงการ และมีแผนจะเปิดโครงการใหม่อย่างต่อเนื่องในอนาคต
นอกจากทำเลทองของแต่ละโครงการแล้ว ยังมีกลยุทธ์ที่แตกต่างกับผู้ประกอบการอสังหาฯ รายอื่นอย่างชัดเจน 
โดยฝ่ายการตลาดและการขายของ PEACE จะทำการศึกษาและวิเคราะห์ข้อมูลภาวะอุตสาหกรรมและวิจัยตลาดอย่างสม่ำเสมอ (Market Research)
มีการสำรวจความต้องการของตลาด (Demand & Supply) และพฤติกรรมลูกค้าเป้าหมายในพื้นที่ก่อนก่อสร้าง ดู Pain points และความต้องการของลูกค้าว่าต้องการบ้านแบบไหน เมื่อได้ความต้องการของตลาดแล้ว ก็ใช้วิธีการกำหนดราคาโดยคำนึงถึงปัจจัยแวดล้อม ให้สอดคล้องกับความต้องการของลูกค้า และความพิเศษคือ พื้นที่แต่ละยูนิตในโครงการจะมีราคาที่แตกต่างกัน ขึ้นอยู่กับขนาด ทำเล และปัจจัยต่าง ๆ ทำให้ลูกค้าได้มีตัวเลือกในการซื้อบ้าน พร้อมทำเลที่ชอบและสมเหตุสมผลมากที่สุด
สำหรับข้อได้เปรียบของ PEACE ได้ยึดหลักการกำกับดูแลกิจการที่ดี ตั้งแต่ระดับพนักงาน ผู้ลงทุน ผู้ถือหุ้น และผู้มีส่วนได้เสียอื่น 
และผู้บริหารยังให้ความสำคัญกับการบริหารงานที่โปร่งใส ดำเนินงานอย่างเป็นระบบและสามารถตรวจสอบได้ ทำให้ได้รับความไว้วางใจจากลูกค้าและผู้มีส่วนได้เสียทุกกลุ่มมาโดยตลอด
นอกจากนั้น PEACE ยังเป็นบริษัทที่บริหารงานภายใต้ทีมผู้บริหารระดับมืออาชีพ
ที่มีประสบการณ์ด้านอสังหาริมทรัพย์มากว่า 30 ปี และทีมผู้บริหารรุ่นใหม่ ไฟแรง ที่จะเป็นส่วนผสมแนวคิดใหม่ ๆ ที่จะช่วยพัฒนาแบรนด์ให้แข็งแกร่ง และสร้างการเติบโตแก่ธุรกิจอย่างยั่งยืนในระยะยาว
จุดสังเกตที่เห็นได้ชัดแต่ละโครงการของ PEACE ได้ให้ความสำคัญกับการดีไซน์บ้านให้ออกมาดูทันสมัยและมีความเหนือระดับ ซึ่งทำให้กลุ่มเป้าหมายจดจำแบรนด์ในเอกลักษณ์ของ PEACE ที่แตกต่างจากคู่แข่ง 
รวมถึงการเลือกทำเลปลูกสร้างโครงการที่มีศักยภาพ เชื่อมต่อกับระบบขนส่งสาธารณะ ใกล้สถานีรถไฟฟ้า BTS และทางด่วนยกระดับ เข้าถึงง่าย และมีความสะดวกสบายในการเดินทาง เป็นอีกกลยุทธ์หนึ่งที่ PEACE ไม่เคยมองข้าม
แน่นอนว่ากลยุทธ์ที่เกิดขึ้นในโครงการของ PEACE และการวางกลยุทธ์การตลาดโดยใช้สื่อหลายช่องทาง 
ทั้งออฟไลน์และออนไลน์ โดยเริ่มตั้งแต่การพัฒนาสินค้าจนถึงงานขาย 
รวมไปถึงการศึกษาคู่แข่งอยู่เสมอ เพื่อทำโฆษณาโปรโมชันแย่งชิงส่วนแบ่งการตลาด 
และที่สำคัญคือเลือกใช้สื่อต่าง ๆ เพื่อให้ตรงกับกลุ่มเป้าหมายที่กำหนดไว้
จากข้อมูลทั้งหมด จะเห็นได้เลยว่า PEACE มีการเติบโตที่ดีและต่อเนื่อง ถึงแม้ว่าจะไม่ใช่ผู้แข่งขันรายใหญ่ 
แต่ด้วยกลยุทธ์และวิธีคิดที่สร้างบ้านเพื่อตอบโจทย์เรียลดีมานด์ที่แท้จริง 
ก็สามารถซื้อใจลูกค้าและยืนอยู่ในวงการอสังหาฯ แนวราบมาได้อย่างยาวนานและมั่นคง
ล่าสุด PEACE ก็ได้มีแผนการตลาดที่จะพัฒนาและเติบโตมากยิ่งขึ้น พร้อมจะก้าวเข้าสู่ตลาดหลักทรัพย์แห่งประเทศไทยและเปิดขายหุ้น IPO เพื่อให้ผู้ที่สนใจร่วมเป็นส่วนหนึ่งในการเติบโตในเร็ว ๆ นี้
ติดตามข้อมูลข่าวสารเพิ่มเติมได้ที่ 
References
- 
- ร่างแบบแสดงรายการข้อมูลการเสนอขายหลักทรัพย์และหนังสือชี้ชวนฉบับเต็มของบริษัท พีซแอนด์ลีฟวิ่ง จำกัด (มหาชน) ซึ่งได้ยื่นต่อสำนักงาน ก.ล.ต. ที่